Dugė Beipano upės tiltas
Dugė Beipano upės tiltas (kin. 都格北盘江大桥, pinyin: Dūgé Běipán Jiāng Dàqiáo) – vantinis tiltas Kinijos Liaudies Respublikoje, ties Guidžou ir Junano provincijų riba, nutiestas virš Beipandziango upės kanjono. Tiltas yra greitkelyje G56 Hangdžou–Ruili tarp Siuanvėjaus ir Šuičengo miestų, ties Dugė gyvenviete. Tiltas statytas 2011–2016 m., oficialiai atidarytas 2016 m. gruodžio 29 d. Dugė tilto bendras ilgis 1340 m, didžiausias atstumas tarp ramtų – 720 m, konstrukcijos aukštis – 269 m, didžiausias tarpas po apačia – 565 m. Pagal šį matmenį tai yra aukščiausias tiltas pasaulyje.